ארון אחירם

מוזיאון הלאומי של ביירות]]
ארון אחירם (פיניקית: 𐤀𐤓𐤍 𐤀𐤇𐤓𐤌 ארן אחרם) הוא סרקופג שהתגלה בנקרופוליס המלכותי של העיר הקדומה גבל שבלבנון. על הסרקופג נמצאה כתובת חקוקה בכתב פיניקי המציינת את שמו של מלך פיניקי בשם אחירם. הכתובת מתוארכת לשנת 1000 לפנה"ס לערך.

==הסרקופג==
הסרקופג התגלה בשנת 1923 על ידי הארכאולוג הצרפתי פייר מונטה בקבר פיר מס' V בנקרופוליס המלכותי של מלכי גבל בסמוך לשפת הים. הסרקופג התגלה ביחד עם קבוצת קברים של מלכי גבל. שמו של אחירם נודע רק בעקבות מציאת הסרקופג - אין אזכור לשמו כמלך בתעודות עתיקות אחרות. את אחירם ירש בנו "אתבעל" שהיה הראשון אשר היה זכאי במפורש לתואר מלך גבל.

התבליט המגולף התחתון של הסרקופג נחשב אחד התבליטים האומנותיים החשובים מתחילת תקופת הברזל שנמצאו באזור חוף לבנון הפיניקי. בקרבת הסרקופג נמצאו ממצאים שתוארכו לתקופת הברונזה המאוחרת המאה ה-13 לפנה"ס. ממצאים אלה העלו דיונים בשאלה האם יש לתארך את הסרקופג לתקופה זו או לתארך למאה ה-11 לפנה"ס או המאה ה-10 לפנה"ס וזאת משיקולים פלאוגרפיים.
הסצנה בה המלך יושב על [[כס עשתרת ומחזיק בידו לוטוס]]
סצנת הנשים המקוננות, ערומות החזה
הסרקופג מעוטר בתבליטי סצנות שונות הקשורות כנראה לחיי המלך ומותו. הסצנה העיקרית מתארת מלך היושב על כס עשתרת מלכותי מגולף בכרובים, כשבידו הימנית הוא מחזיק כוס, ובידו השמאלית שבט המשפט, או פרח לוטוס. לפני המלך שולחן, ולפניו עוברים גברים המברכים אותו תוך הנפת ידיהם או מביאים לו מתנות. סצנה דומה מאוד התגלתה על לוחית שנהב ממגידו מהמאה ה-13 לפנה"ס.<ref></ref> על מכסה הסרקופג מגולפות שתי דמויות גבריות המתעמתות אחת עם השנייה, כאשר ביניהן גולפו זוג אריות המפנים את גבם זה לזה. סצנה אחרת מראה נשים מקוננות, חשופות חזה, וכנראה פרועות שיער. שתיים מניפות את ידן, ושתיים ידיהן על ירכיהן. סצנה זאת מופיעה בדופן הצרה משני הצדדים.

==הכתובת==
הכתובת מכילה 38 מילים, ובהם 19 או 20 אותיות המקבילות לאותיות העברית בלא האות ק' האות צ' ואולי גם בלא האות ד'. היא כתובה בשורה אחת ארוכה בשני חלקים על שתי השפות לאורך מכסה הסרקופג. הכתובת נכתבה בניב קדום של השפה הפיניקית וזה הטקסט הקדום ביותר של האלפבית הפיניקי שהתגלה עד כה. הניב הפיניקי בכתובת הוא מהניבים הקרובים ביותר של פיניקיה ללשון המקרא. על פי הכתובת, הסרקופג הוכן על-ידי אתבעל מלך גבל לאביו אחירם.
800px
<center>𐤀𐤓𐤍 | 𐤆𐤐𐤏𐤋 ///[𐤀] 𐤕𐤁𐤏𐤋 | 𐤁𐤍𐤀𐤇𐤓𐤌 | 𐤌𐤋𐤊𐤂𐤁𐤋 | 𐤋𐤀𐤇𐤓𐤌 | 𐤀𐤁𐤄 | 𐤊𐤔𐤕𐤄 | 𐤁𐤏𐤋𐤌 | 𐤅𐤀𐤋 | 𐤌𐤋𐤊 | 𐤁𐤌𐤋𐤊𐤌 | 𐤅𐤎𐤊𐤍 | 𐤁𐤎𐤍𐤌 | 𐤅𐤕𐤌𐤀 | 𐤌𐤇𐤍𐤕 |
𐤏𐤋𐤉 | 𐤂𐤁𐤋 | 𐤅𐤉𐤂𐤋 | 𐤀𐤓𐤍 | 𐤆𐤍 | 𐤕𐤇𐤕𐤎𐤐 | 𐤇𐤈𐤓 | 𐤌𐤔𐤐𐤈𐤄 | 𐤕𐤄𐤕𐤐𐤊 | 𐤊𐤎𐤀 | 𐤌𐤋𐤊𐤄 | 𐤅𐤍𐤇𐤕 | 𐤕𐤁𐤓𐤇 | 𐤏𐤋 | 𐤂𐤁𐤋 | 𐤅𐤄𐤀 | 𐤉𐤌𐤇 𐤎𐤐𐤓𐤄 / 𐤋𐤏𐤃 | 𐤔𐤓𐤋
</center>
<center>
ארנ | זֶפּעל ///[א] תבעל | בנאחרמ | מלכגבל | לאחרמ | אבה | כשִתֹה | בעלמ | ואל | מלכ | במלכמ | וסכנ | בסנמ | ותמא | מחנת |
עלי | גבל | ויגל | ארנ | זנ | תחתסף | חטר | משפטה | תהתפכ | כיסא | מלכה | ונחת | תברח | על | גבל | והא | ימח ספרה / לעד | שרל
</center>

בעברית
<center>
ארון זה פעל<sup>עשה></sup> אתבעל בן-אחירם מלך-גבל לאחירם אביהו איווה לשיתו<sup>ביקש לָשִׂים אותו</sup> בעולם<sup>המתים</sup> ו<sup>אזהרה</sup> אל מלך במלכים ושכן בשוכנים וְ<sup>כל מי ש</sup>שָׁם חונה
עֲלֵי גבל - ויגל<sup>והיה אם יִפתח</sup> ארון זה: תיחשף<sup>ייקצץ</sup> חוטר<sup>ענף, עליו נשען</sup> משפטו, תתהפך כיסא מָלכוֹ, ובפחד תברח מפני גבל, והוא ימח ספרו <sup>ימחק הכתוב לגביו, או: מיספרו - צבאו</sup> ... לְעֵד: שָׂרֵל
</center>

במחצית הדרך במורד הפיר המוביל לחלל הקבר נמצאה כתובת נוספת חרותה על הקיר הדרומי. בתחילה שיערו החוקרים שכתובת זו נכתבה כאזהרה לא להמשיך הלאה במורד הפיר. פרשנות מאוחרת יותר מייחסת את הכתובת לטקס חניכה פולחני שפרטיו המלאים לא ידועים.

==ראו גם==
*כתובות מלכי גבל
*ארון בתנועם
*כתובת בן שפטבעל
* הסרקופג של תבנת
*ארון אשמונעזר השני
* רשימת כתובות כנעניות וארמיות

==לקריאה נוספת==
* יצחק אבישור, כתובות פיניקיות והמקרא, הפרק "כתובת אחירם מלך גבל", הוצאת א' רובינשטיין, ירושלים, תשל"ט, עמ' 157–166
<div style="direction: ltr;">
* 
* Pierre Montet: Byblos et l'Egypte, Quatre Campagnes des Fouilles 1921-1924, Paris 1928 (reprint Beirut 1998: 228-238, Tafel CXXVII-CXLI
*Ellen Rehm: Der Ahiram-Sarkophag, Mainz 2004 (Forschungen zur phönizisch-punischen und zyprischen Plastik, hg. von Renate Bol, II.1. Dynastensarkophage mit szenischen Reliefs aus Byblos und Zypern Teil 1.1)
* Reinhard G. Lehmann: Die Inschrift(en) des Ahirom-Sarkophags und die Schachtinschrift des Grabes V in Jbeil (Byblos), Mainz 2005 (Forschungen zur phönizisch-punischen und zyprischen Plastik, hg. von Renate Bol, II.1. Dynastensarkophage mit szenischen Reliefs aus Byblos und Zypern Teil 1.2)
* Michael Browning „Scholar updates translation of ancient inscription“, in: The Palm Beach Post, Sunday, July 3, 2005 p.&nbsp;17A.
</div>

==קישורים חיצוניים==

==הערות שוליים==

קטגוריה:כתובות מלכי גבל
קטגוריה:סרקופגים
קטגוריה:לבנון: ארכאולוגיה